CELEX: C2007/056/40
Language: et
Date: 2007-03-10 00:00:00
Title: Kohtuasi C-13/07: 18. jaanuaril 2007 esitatud hagi — Euroopa Ühenduste Komisjon versus Euroopa Liidu Nõukogu

10.3.2007   
            
            
               ET
            
            
               Euroopa Liidu Teataja
            
            
               C 56/22
            
         18. jaanuaril 2007 esitatud hagi — Euroopa Ühenduste Komisjon versus Euroopa Liidu Nõukogu
   (Kohtuasi C-13/07)
   (2007/C 56/40)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: P.J. Kuijper ja M. Huttunen)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu ja liikmesriikide otsus, millega määratakse kindlaks ühenduse ja liikmesriikide seisukoht WTO peanõukogus Vietnami Sotsialistliku Vabariigi ühinemise kohta Maailma Kaubandusorganisatsiooniga (COM/2005/0659 lõplik — ACC 2006/0215);
            
         
               —
            
            
               tunnustada tühistatud otsuse tagajärgede lõplikkust;
            
         
               —
            
            
               mõista kohtukulud välja Euroopa Liidu Nõukogult.
            
         Väited ja peamised argumendid
   Komisjoni esitatud ettepaneku aluseks oli EÜ asutamislepingu artikli 133 lõiked 1 ja 5 koostoimes selle artikli 300 lõike 2 teise lõiguga. Nõukogu lisas õiguslikuks aluseks artikli 133 lõike 6, mille tulemusel võeti nõukogus liikmesriikide valitsuste esindajate poolt vastu vormiliselt eraldi otsus. Seega võtsid nõukogu ja liikmesriigid “ühiselt” vastu ühenduse ja liikmesriikide seisukoha, nagu on ette nähtud artikli 133 lõike 6 teise lõigu viimase lausega.
   Komisjon tegi õigusliku aluse valiku otsuse vastavalt Euroopa Ühenduste Kohtu praktika loodud parameetritele, mis on selle akti eesmärk ja sisu. Eelkõige lähtuti hinnangust, et akti sisu kuulub ainupädevust kehtestavate artikli 133 lõigete 1 ja 5 kohaldamisalasse ja et seetõttu puudub vajadus toetuda artikli 133 lõikele 6. Komisjon leiab, et otsus tuleb tühistada ulatuses, milles see puudutab sellist õiguslikku alust.